hotchpotch/miracl-hf-unified huggingface dataset:
2 โคตรพยัคฆ์ผู้ยิ่งใหญ่
2 โคตรพยัคฆ์ผู้ยิ่งใหญ่ (อังกฤษ: The Foreigner) เป็นภาพยนตร์แอคชั่นอเมริกา ที่ออกฉายในปี ค.ศ. 2017 กำกับโดย มาร์ติน แคมป์เบลล์ นำแสดงโดย แจ๊กกี้ ชาน, เพียร์ซ บรอสแนน
เรื่องราวของ ควอน เจ้าของร้านอาหารจีนในไชน่าทาวน์ลอนดอน ที่ลูกสาวเขาถูกลูกหลงจากการก่อการร้ายจนเสียชีวิต เมื่อต้องการทวงความยุติธรรมให้ลูกสาวแต่ทางการกลับไม่ให้ความช่วยเหลือ ด้วยหัวใจที่แหลกสลายและความแค้นทำให้เขาตัดสินใจลงมือจัดการกลุ่มก่อการร้าย IRA ด้วยวิธีสุดระห่ำ ขณะเดียวกับที่ เลียม เฮนเนสซี่ เจ้าหน้าที่ระดับสูงของรัฐบาล ที่เคยมีประวัติพัวพันกับกลุ่ม IRA อาจจะเป็นคนที่กุมความลับของเหตุการณ์ทั้งหมดภาพยนตร์เรื่องนี้สร้างจากนิยายขายดีเรื่อง "The Chinaman" ที่วางจำหน่ายเมื่อปี ค.ศ. 2008 จากปลายปากกาของ สตีเฟ่น เลเธอร์ นักเขียนแนวเขย่าขวัญอาชญากรรมชื่อดัง ซึ่งภาพยนตร์เรื่องนี้ได้ผู้กำกับมากฝีมืออย่าง มาร์ติน แคมป์เบลล์ ที่ฝากฝีมือไว้ในเฟรนไชส์สายลับตลอดการ เจมส์ บอนด์ มาแล้วใน "Casino Royale" และ "Goldeneye" เท่านั้นยังไม่พอยังได้ เพียร์ซ บรอสแนน อดีตสายลับ 007 ตัวจริงมาร่วมสร้างสีสัน หนังเรื่องนี้เป็นการโคจรกลับมาร่วมงานกันครั้งแรกของ แคมป์เบลล์ และ บรอสแนน หลังจากร่วมงานกันในภาพยนตร์เรื่อง "พยัคฆ์ร้าย 007 รหัสลับทลายโลก" เมื่อปี ค.ศ. 1995
กฎของอาโวกาโดร
กฎของอาโวกาโดร () เป็นกฎที่อธิบายความสัมพันธ์ระหว่างปริมาณและมวลของแก๊ส โดยสารานุกรมบริเตนนิกา ได้อธิบายถึงกฎของอาโวกาโดรไว้ว่า
กฎของอาโวกาโดรกล่าวว่า "ที่อุณหภูมิและความดันเดียวกัน แก๊สที่มีปริมาตรเท่ากันจะมีจำนวนอนุภาคเทากัน"
รายชื่อตอนในเลิฟไลฟ์! ซันไชน์!! ปฏิบัติการล่าฝันสคูลไอดอล
เลิฟไลฟ์! ซันไชน์!! ปฏิบัติการล่าฝันสคูลไอดอล ในรูปแบบของอะนิเมะ เป็นผลงานการสร้างของซันไรส์ โดยขณะนี้มี 2 ฤดูกาล ออกอากาศทางสถานีโทรทัศน์โตเกียวเอ็มเอกซ์, KBS และ SUN นอกจากนี้ยังออกอากาศในประเทศต่างๆ รวมถึงในประเทศไทยด้วย โดยฤดูกาลแรก ออกอากาศวันที่ 2 กรกฎาคม - 24 กันยายน พ.ศ. 2559 และฤดูกาลที่ 2 ออกอากาศตั้งแต่วันที่ 7 ตุลาคม พ.ศ. 2560
โกโก้
โกโก้ () เป็นไม้ไม่ผลัดใบขนาดเล็กในวงศ์ชบา และเป็นพืชพื้นเมืองในเขตร้อนชื้นของอเมริกากลางและอเมริกาใต้ เมล็ดโกโก้มักนำมาใช้ทำเป็นของหวาน เช่น กานัช, ช็อกโกแลต ฯลฯ
จังหวัดแยย์ดา
แยย์ดา (), แยย์ดอ (อารัน: ) หรือ เลริดา () เป็นหนึ่งในสี่จังหวัดของแคว้นปกครองตนเองกาตาลุญญา ทางทิศตะวันออกเฉียงเหนือของประเทศสเปน มีอาณาเขตติดต่อกับจังหวัดฌิโรนา จังหวัดบาร์เซโลนา จังหวัดซาราโกซา จังหวัดอูเอสกา ประเทศฝรั่งเศส และประเทศอันดอร์รา บ่อยครั้งมีผู้เรียกจังหวัดนี้ว่า ปูเน็น (, "ตะวันตก") เนื่องจากตั้งอยู่ในส่วนตะวันตกของแคว้นกาตาลุญญา แยย์ดาเป็นจังหวัดเดียวของแคว้นที่ไม่มีทางออกสู่ทะเล
ประมาณร้อยละ 30 ของประชากร 414,015 คนในจังหวัดแยย์ดา (ณ ปี ค.ศ. 2007) อาศัยอยู่ในเมืองแยย์ดาซึ่งเป็นเมืองหลักของจังหวัด เมืองสำคัญบางแห่งของจังหวัด ได้แก่ ลาแซ็วดูร์เฌ็ลย์ (ถิ่นพำนักของอัครมุขนายกซึ่งดำรงตำแหน่งผู้ปกครองร่วมแห่งอันดอร์ราด้วย), มุลยารูซา, ซาร์แบรา, ตาร์รากา และบาลาเก จังหวัดนี้มีเทศบาล 231 เทศบาล
ทางด้านเหนือของเทือกเขาพิรินีเป็นที่ตั้งของหุบเขาอารันซึ่งมีฐานะเป็นหน่วยดินแดนพิเศษที่มีอำนาจปกครองตนเองสูงและใช้ภาษาอารัน (ภาษาถิ่นหนึ่งของภาษาอ็อกซิตัน) เป็นภาษาราชการ
จังหวัดแยย์ดามีอุตสาหกรรมผลไม้ที่เฟื่องฟู ซึ่งรวมถึงผลไม้สกุลแพร์และท้อ
จังหวัดฌิโรนา
ฌิโรนา () หรือ เฆโรนา () เป็นจังหวัดหนึ่งของประเทศสเปน ตั้งอยู่ในแคว้นปกครองตนเองกาตาลุญญาทางภาคตะวันออกเฉียงเหนือของประเทศ มีอาณาเขตทางทิศตะวันตกเฉียงเหนือจรดจังหวัดแยย์ดา ทิศตะวันตกเฉียงใต้จรดจังหวัดบาร์เซโลนา ทิศเหนือจรดประเทศฝรั่งเศส และทิศตะวันออกจรดทะเลเมดิเตอร์เรเนียน
ในปี ค.ศ. 2016 จังหวัดฌิโรนามีประชากร 739,607 คน เมืองหลักและเมืองที่ใหญ่ที่สุดของจังหวัดคือฌิโรนา เขตเมืองของเมืองนี้ (รวมเทศบาลซัล, ซาร์ริอาดาแตร์ และบิลาบลาเร็ชซึ่งอยู่ข้างเคียง) มีประชากรทั้งหมด 144,709 คน คิดเป็นร้อยละ 19.6 ของประชากรทั้งหมด เขตเมืองฌิโรนาและปริมณฑลทำหน้าที่เป็นศูนย์กลางอุตสาหกรรม การค้า และการบริการสำหรับพื้นที่หลายแห่งของจังหวัด
เบลล์ 204/205
เบลล์ 204/205 ("อังกฤษ : Bell 204/205") เป็นเฮลิคอปเตอร์กองทัพเดี่ยว UH-1 Iroquois ของเฮลิคอปเตอร์ตระกูลฮิวอี้ เป็นประเภทที่ได้รับการรับรองในหมวดของการขนส่งและใช้ในการยกสินค้า และการดับเพลิงทางอากาศ
จูลี นิวมาร์
จูลี นิวมาร์ () เกิด 16 สิงหาคม ค.ศ. 1933 เป็นนักแสดงหญิง นักเต้น นักร้อง ชาวอเมริกัน เป็นที่รู้จักในหลายบทบาททั้งละครเวที ภาพยนตร์ โทรทัศน์ เธอได้รับรางวัลโทนี สาขานักแสดงหญิงในละครเวทียอดเยี่ยม จากบท เคทริน สเวก ในละครบรอดเวย์เรื่อง "The Marriage-Go-Round" จากนั้นได้แสดงในเรื่องเดียวอีกครั้งในฉบับภาพยนตร์ปี ค.ศ. 1961 และในคริสต์ทศวรรษ 1960 เธอแสดงในซีรีส์โทรทัศน์ในบทแคตวูแมน เรื่อง "Batman" (1966–1967) และในละครเวที เธอรับบทลอราใน "Damn Yankees!" (1961) และเออร์มาใน "Irma la Douce" (1965)
เธอยังแสดงมิวสิกวิดีโอของจอร์จ ไมเคิล ในปี ค.ศ. 1992 กับซิงเกิ้ล "Too Funky" และรับบทเป็นตัวเองในภาพยนตร์ "To Wong Foo, Thanks for Everything! Julie Newmar" (1995) เธอยังพากย์เสียงในภาพยนตร์แอนิเมชันเรื่อง "" (2016) และ "Batman vs. Two-Face" (2017) โดยพากย์เป็นแคตวูเมน ในโอกาสครบรอบ 50 ปี ของซีรีส์ แบตแมนฉบับดั้งเดิม
พินัยกรรม (ละครโทรทัศน์)
พินัยกรรม เป็นละครโทรทัศน์แนวดราม่า ผลิตโดย บริษัท เอ็กแซ็กท์ จำกัด และ บริษัท จีเอ็มเอ็ม แกรมมี่ จำกัด (มหาชน) โดยผู้จัด นฤมล สุทัศนะจินดา, สุบงกช ชลิตเรืองกุล จากเค้าโครงเรื่องของ ประโยชน์ สุศรีเจริญสุข บทโทรทัศน์โดย ประโยชน์ สุศรีเจริญสุข กำกับการแสดงโดย อิสริยะ จารุพันธ์ ออกอากาศทุกวันศุกร์– เสาร์–อาทิตย์ เวลา 20.15 - 21.30 น. ทาง สถานีวิทยุโทรทัศน์กองทัพบก นำแสดงโดย ภูธเนศ หงษ์มานพ, ชาคริต แย้มนาม, เก็จมณี วรรธนะสิน, พนมกร ตังทัตสวัสดิ์ และนักแสดงชั้นนำอีกมากมาย เริ่มตอนแรกวันที่ 7 เมษายน พ.ศ. 2545 – 16 มิถุนายน พ.ศ. 2545
ฟอสเตอร์เดอะพีเพิล
ฟอสเตอร์เดอะพีเพิล () เป็นกลุ่มดนตรีสัญชาติอเมริกันแนวอินดีป็อป ก่อตั้งวงในลอสแอนเจลิส รัฐแคลิฟอร์เนีย ในปี ค.ศ. 2009 สมาชิกปัจจุบันประกอบด้วย นักร้องนำ มาร์ก ฟอสเตอร์, มือกีตาร์ ฌอน คิมิโน, มือคียบอร์ด ไอซอม อินนิส และมือกลอง มาร์ก พอนเชียส
ฟอสเตอร์ได้ก่อตั้งวงขึ้นในปี ค.ศ. 2009 หลังจากใช้เวลาหลายปีในการเป็นนักดนตรีและทำจิงเกิลสำหรับการค้าในลอสแอนเจลิส พอวงมีเพลงไวรัล "Pumped Up Kicks" ที่ประสบความสำเร็จในปี ค.ศ. 2010 ก็ได้เซ็นสัญญากับสตาร์ไทม์อินเตอร์เนชันแนล และมีฐานแฟนเพลงมากขึ้น จากการที่วงแสดงในคลับและปรากฏตัวในเทศกาลดนตรี หลังจากออกอัลบั้มแรกชุด "Torches" ในเดือนพฤษภาคม ค.ศ. 2011 เพลง "Pumped Up Kicks" ก็โด่งดังข้ามไปบนวิทยุในช่วงกลางปี ค.ศ. 2011 จนในที่สุดสามารถไต่ชาร์ตบิลบอร์ดฮอต 100 สูงสุดอันดับ 3 ในอัลบั้มยังมีซิงเกิ้ล "Helena Beat" และ "Don't Stop (Color on the Walls)" วงยังได้รับการเสนอชื่อเข้าชิงรางวัลแกรมมี 3 ครั้งจากอัลบั้ม "Torches" และซิงเกิ้ล "Pumped Up Kicks"
หลังจากออกทัวร์สนับสนุนอัลบั้ม "Torches" นาน 2 ปี วงออกอัลบั้มชุดที่ 2 ชื่อ "Supermodel" ในเดือนมีนาคม ค.ศ. 2014 มีซิงเกิ้ลแรก "Coming of Age" ในเดือนกรกฎาคม ค.ศ. 2017 วงออกอัลบั้มชุดที่ 3 "Sacred Hearts Club" และยังได้เพิ่มสมาชิก ไอซอม อินนิส และ ฌอน คิมิโน ที่เคยมีสมาชิกวงร่วมทัวร์ มาเป็นสมาชิกอย่างเป็นทางการ
ดับเบิลยูดับเบิลยูอี 2K17
ดับเบิลยูดับเบิลยูอี 2K17 () เป็นวิดีโอเกมมวยปล้ำอาชีพที่ผลิตโดย Yuke's และ Visual Concepts และจัดจำหน่ายโดย 2K Sports ในรูปแบบเพลย์สเตชัน 3 ,เพลย์สเตชัน 4 ,เอกซ์บ็อกซ์ 360 ,เอกซ์บ็อกซ์วัน และไมโครซอฟท์ วินโดวส์ โดยภาคนี้เป็นภาคต่อจากดับเบิลยูดับเบิลยูอี 2K16 และเป็นวีดิโอเกมที่ 4 ในซีรีส์ดับเบิลยูดับเบิลยูอี 2K
เหรียญ &quot;สำหรับการป้องกันที่เคียฟ&quot;
"สำหรับการป้องกันที่เคียฟ"
เหรียญ "สำหรับการป้องกันที่เคียฟ" () เป็นเหรียญที่ระลึกของสหภาพโซเวียตในช่วงหลังสงครามโลกครั้งที่สอง เหรียญได้รับการประกาศจากประธานคณะผู้บริหารสูงสุดของสภาโซเวียตสูงสุดในวันที่ 21 มิถุนายน พ.ศ. 2504 เพื่อมอบให้กับผู้ที่ช่วยป้องกันเคียฟจากการโจมตีของนาซีเยอรมนี
เหรียญ "สำหรับการป้องกันที่เคียฟ" เป็นรางวัลที่มอบให้กับทุกคนที่มีส่วนร่วมในการปกป้องนครวีรชนเคียฟไม่ว่าจะเป็นทหาร, คนงาน, ทหารรักษาการณ์ และ อื่น
เหรียญ "สำหรับการป้องกันที่เคียฟ" มีเส้นผ่านศูนย์กลาง 32 มิลลิเมตร ขอบเหรียญยกขึ้น ในเหรียญมีภาพของอาคาร Verkhovna Rada building และมีธงโบกสะบัดจากเสาบนหลังคา ด้านหน้าอาคารมีทหาร, กะลาสี, คนงาน และ ผู้หญิงถือปืนไรเฟิลหันไปทางซ้ายของเหรียญ ด้านบนมีอักษรเขียนว่า "สำหรับการป้องกันที่เคียฟ"() ด้านล่างเหรียญมีรูปดาวและริบบิ้นตรงกลางมีรวงข้าวอยู่ด้านข้างของริ้บบิ้น ด้านหลังของเหรียญมีรูปค้อนและเคียวอันเป็นสัญลักษณ์ของโซเวียตอยู่ด้านบนและมีตัวอักษรด้านล่างรูปค้อนเคียวเขียนไว้ว่า "เพื่อสำหรับมาตุภูมิโซเวียต" ()
ไมตี โม
ไมตี โม อาจหมายถึง:
ไมตี โม (คิกบ็อกเซอร์)
ซิอาลา-โม ซิลิกา (; 8 ตุลาคม ค.ศ. 1970 — ) มักเรียกในชื่อ ไมตี โม () เป็นทั้งคิกบ็อกเซอร์, นักมวยสากล และนักต่อสู้แบบผสมชาวอเมริกันเชื้อสายซามัว ผู้เข้าแข่งขันในรุ่นเฮฟวี่เวท ความสำเร็จในศึกเค-วันของเขา ได้แก่ การชนะการแข่งขันเค-วันเวิลด์กรังด์ปรีซ์ 2004 อินลาสเวกัส II และเค-วันเวิลด์กรังด์ปรีซ์ 2007 อินฮาวาย ส่วนในศิลปะการต่อสู้แบบผสม เขาได้เข้าแข่งขันเค-วันฮีโรส์, เบลลาเตอร์ เอ็มเอ็มเอ, ดรีม, โรด เอฟซี รวมถึงเข้าร่วมในรายการไดนาไมต์!! ยูเอสเอ และไดนาไมต์!! 2008
เมื่อวันที่ 24 กันยายน ค.ศ. 2016 เขาชนะการแข่งขันโรด เอฟซี โอเพนเวท ในศึกโรด เอฟซี 33 โดยการชนะน็อกชเว ฮง-มัน จากประเทศเกาหลีใต้
เลกาเซเรียเบ
เลกาเซเรียบี (, ) หรือ เลกาบี ("Serie B Football League") องค์กรผู้จัดการแข่งขันฟุตบอลอาชีพลำดับที่ 2 ของ ประเทศอิตาลี อย่าง เซเรียบี
เลกาเซเรียบีก่อตั้งขึ้นเมื่อวันที่ 7 กรกฎาคม ค.ศ. 2010 หรือ 1 อาทิตย์ภายหลังจากที่ เซเรียอา และ เซเรียบี ได้แยกตัวออกจาก เลกากัลโช่ หรือ ฟุตบอลลีกของอิตาลีทำให้เลกากัลโช่สิ้นสุดลงและในเดือนเมษายน ค.ศ. 2011 เลกาเซเรียบีได้เข้าร่วม สมาคมฟุตบอลลีกอาชีพยุโรป
บัลดัวร์ ฟ็อน ชีรัค
บัลดัวร์ เบ็นเนอดิคท์ ฟ็อน ชีรัค () เป็นนักการเมืองนาซี ผู้เป็นที่รู้จักในฐานะผู้นำฝ่ายเยาวชนของพรรคนาซีโดยดำรงตำแหน่งเป็นหัวหน้าของยุวชนฮิตเลอร์ ตั้งแต่ปี ค.ศ. 1931 ถึง ค.ศ. 1940 หลังจากนั้นต่อมาเขาได้รับตำแหน่งเป็นเกาไลเทอร์และไรชส์ชตัทฮัลเทอร์ ("ผู้ว่าการแห่งไรช์") แห่งเวียนนา ภายหลังสงครามโลกครั้งที่สอง เขาถูกตัดสินว่ามีความผิดฐานก่ออาชญากรรมต่อมนุษยชาติในการพิจารณาคดีเนือร์นแบร์คและถูกลงโทษให้จำคุกเป็นเวลา 20 ปี
อาร์ทัวร์ อัคส์มัน
อาร์ทัวร์ อัคส์มัน () เป็นชาวเยอรมัน ดำตงตำแหน่งเป็นไรชส์ยูเกินด์ฟือเรอร์ของยุวชนฮิตเลอร์ ตั้งแต่ปี ค.ศ. 1940 จนกระทั่งสงครามยุติลงในปี ค.ศ. 1945.เขาได้เป็นนาซีคนสุดท้ายที่มีชีวิตอยู่ด้วยตำแหน่งที่เทียบเท่ากับไรชส์ฟือเรอร์
อูเอโนะ ฮิโกมะ
อูเอโนะ ฮิโกมะ () เป็นผู้บุกเบิกการถ่ายภาพชาวญี่ปุ่น เกิดในนางาซากิ ขึ้นชื่อเรื่องการถ่ายภาพคนได้ดี มักถ่ายบุคคลสำคัญชาวญี่ปุ่นและต่างประเทศ และยังถ่ายภาพทัศนียภาพได้อย่างดีเยี่ยม โดยเฉพาะอย่างยิ่งที่เมืองนะงะซะกิและบริเวณโดยรอบ อุเอะโนะเป็นบุคคลสำคัญในการถ่ายภาพของญี่ปุ่นในศตวรรษที่ 19 ที่ประสบความสำเร็จในการถ่ายภาพเพื่อการค้าอย่างมีศิลปะ เขายังเป็นผู้สอนถ่ายภาพอีกด้วย
ไรชส์ยูเกินท์ฟือเรอร์
ไรชส์ยูเกินท์ฟือเรอร์ (, "ผู้นำยุวชนไรช์") เป็นตำแหน่งกึ่งทหารระดับสูงของยุวชนฮิตเลอร์ ผู้ดำรงตำแหน่งคนแรกคือบัลดัวร์ ฟ็อน ชีรัค และต่อมาโดยอาร์ทัวร์ อัคส์มัน ในช่วงแรกนั้น ยังไม่มีเครื่องหมายประจำตำแหน่ง และชีรัคสามารถมองเห็นได้ในรูปถ่ายร่วมสมัยที่ใส่เสื้อเชิ้ตสีน้ำตาลของพรรคนาซีประดับด้วยปลอกแขนตราสัญลักษณ์ยุวชนฮิตเลอร์ อย่างก็ตาม ต่อมาอักซ์มันน์ก็ได้ใช้เครื่องหมายประจำตัวที่มีคล้ายกับไรชส์ฟือเรอร์-เอ็สเอ็ส
ต่อมาอักซ์มันน์และชีรัคถูกตราหน้าว่าเป็นอาชญากรสงครามโดยภายใต้การนำของฝ่ายสัมพันธมิตร ภายหลังสงครามโลกครั้งที่สองสิ้นสุดลง โดยเฉพาะอย่างยิ่งสำหรับบทบาทที่ทั้งสองคนนั้นได้ทำให้จิตใจกลายเป็นเด็กไม่ดี
ยูลีอุส เชร็ค
ยูลีอุส เชร็ค () เป็นเจ้าหน้าที่นาซีระดับชั้นอาวุโสและเป็นคนสนิทใกล้ชิดของอดอล์ฟ ฮิตเลอร์
เขาเกิดในเมืองมิวนิก,เชร็คได้เข้าเป็นทหารในสงครามโลกครั้งที่หนึ่งและหลังจากนั้นไม่นานก็ได้เข้าร่วมหน่วยกึ่งทหารปีกขวา.เขาได้เข้าร่วมพรรคนาซีในปี ค.ศ. 1920 และก็ได้พัฒนาความสัมพันธ์ใกล้ชิดกับอดอล์ฟ ฮิตเลอร์.เชร็คเป็นสมาชิกที่ร่วมก่อตั้งหน่วยชตูร์มับไทลุง-(กองกำลังพายุหรือหน่วยเอสเอ)และทำหน้าที่ในการพัฒนาหน่วย.ต่อมาในปี ค.ศ. 1925 เขาได้เป็นผู้นำคนแรกของหน่วยชุทซ์ชทัฟเฟิล("หน่วยคุ้มกัน"หรือหน่วยเอ็สเอ็ส) จากนั้นเขาได้ทำหน้าที่จากเวลาเป็นคนขับรถให้กับฮิตเลอร์.เชร็คได้ป่วยเป็นโรคเยื่อหุ้มสมองอักเสบในปี ค.ศ. 1936 และเสียชีวิตในวันที่ 16 พฤษภาคม.ฮิตเลอร์ได้จัดงานศพให้กับเขาอย่างสมเกียรติแบบระดับรัฐโดยมีสมาชิกหลายคนของชนชั้นนาซีกับฮิตเลอร์ได้กล่าวยกย่องสรรเสริญแก่เขา
อุลตร้าแมน (ภาพยนตร์ปี พ.ศ. 2510)
อุลตร้าแมน () เป็นภาพยนตร์แนวโทะกุซะสึไคจูซุเปอร์ฮีโร่ ญี่ปุ่น ในปี ค.ศ. 1967 ออกฉายครั้งแรกในวันที่ 22 กรกฎาคม ค.ศ. 1967 ที่ประกอบด้วยเนื้อหาที่ได้รับการแก้ไขใหม่จากซีรีส์โทรทัศน์ดั้งเดิมภาพยนตร์อุลตร้าแมน ถูกสร้างสรรค์จากตอนที่ 1, 8, 26 และ 27 จากทีวีซีรีส์โทรทัศน์ อุลตร้าแมน ที่ออกอากาศทางสถานีโทรทัศน์ของญี่ปุ่น ทีบีเอส เทเลวิชั่น ในช่วงระหว่างปี ค.ศ. 1966 - 1967 โดยภาพยนตร์ได้ถูกผลิตเป็น 35 มม. จากทีวีซีรีส์อยู่ที่ 16 มม.
อุลตร้าแมน ถูกจัดจำหน่าย 22 กรกฎาคม ค.ศ. 1967 โดยโตโฮ เป็นผู้จัดจำหน่าย ภาพยนตร์เรื่องนี้ไม่เคยได้รับการเผยแพร่ออกมาอย่างเป็นทางการในสหรัฐอเมริกา
เคียวโกะ อิโนอูเอะ
เคียวโกะ อิโนอูเอะ (; ; 22 เมษายน ค.ศ. 1969 — ) เป็นนักมวยปล้ำอาชีพหญิงชาวญี่ปุ่น เธอเป็นแชมป์รายการดับเบิลยูดับเบิลยูดับเบิลยูเอ เวิลด์ซิงเกิลแชมเปียนชิพสามสมัย และเป็นผู้หญิงคนแรกที่ชนะการแข่งรายการของผู้ชายในประเทศญี่ปุ่น นอกจากนี้ เธอยังเป็นผู้ก่อตั้่ง"โจชิ"โปรโมชัน นีโอเจแปนเลดีส์โปรเวรสลิง และภายหลังออกจากงานของนีโอในเดือนพฤษภาคม ค.ศ. 2010 อิโนะอุเอะก็ได้ก่อตั้งเวิลด์วูแมนโปร-เวรสลิงไดอานาโปรโมชันในเดือนมกราคม ค.ศ. 2011 ทั้งนี้ เคียวโกะ อิโนอูเอะ ได้รับการฝึกสอนจากจากัวร์ โยโกตะ ซึ่งเป็นนักมวยปล้ำที่มีชื่อเสียงชาวญี่ปุ่น
เคียวโกะ อิโนอูเอะ เคยปะทะฝีมือแบบของจริง กับนักมวยไทยสาวประเภทสอง ปริญญา เจริญผล (น้องตุ้ม)
ยูโรคอปเตอร์ EC145
ยูโรคอปเตอร์ EC145 (อังกฤษ : "Eurocopter EC145") (ปัจจุบัน แอร์บัส เฮลิคอปเตอร์ H145) เป็นเฮลิคอปเตอร์แบบคู่แฝดที่พัฒนาและผลิตขึ้นโดยยูโรคอปเตอร์ ซึ่งมีชื่อว่า แอร์บัส เฮลิคอปเตอร์ ในปีค.ศ. 2014 แต่เดิมเรียกว่า BK 117 C2 EC145 ใช้ MBB / Kawasaki BK 117 C1 ซึ่งเป็นส่วนหนึ่งของเฮลิคอปเตอร์ของตำรวจ
ยูโรคอปเตอร์ EC145 เป็นเฮลิคอปเตอร์แบบคู่แฝดและสามารถบรรทุกผู้โดยสารได้ถึงเก้าคนพร้อมกับลูกเรือสองคนขึ้นอยู่กับรุ่นของเฮลิคอปเตอร์ ยูโรคอปเตอร์ EC145 ถูกวางตลาดสำหรับการขนส่งผู้โดยสารการขนส่งของกการบริการทางการแพทย์ฉุกเฉิน (EMS) และการค้นหาและกู้ภัย
รุ่น Militarized ของ H145 สามารถติดตั้งระบบป้องกันด้วยขีปนาวุธทิ้งตัว ป้องกันตัวถังเชื้อเพลิงแบบปิดผนึกเซ็นเซอร์อินฟาเรด /อินฟราเรดแบบออปติคัลจุดแข็งสำหรับอาวุธยุทโธปกรณ์ (เช่น ระบบจรวดขนาด 70 มิลลิเมตร) ระบบการสื่อสาร ,ระบบนำร่องทางการทหาร และระบบป้องกันตัวเองด้วยอิเล็กทรอนิกส์
เป็นเฮลิคอปเตอร์กองทัพ ดำเนินการโดยกองทัพสหรัฐ
ข้อมูลมาจากกันยายน ค.ศ. 2012
3 on order for Serbian police helicopter unitHelistar Colombia EC-145
ชะฮ์ริซตอน
เคาน์ตีในอิหร่านเรียกว่า ชะฮ์ริซตอน (ภาษาشهرستان‎ "šahrestân")เป็นการปกครองแบบรัฐขนาดใหญ่กว่า("อุซตอน") คำว่า "ชะฮ์ริซตอน" มาจากภาษาเปอร์เซีย คำว่า "ชะฮ์ร" "šahr" ("เมือง, จังหวัด")และ อุซตอน "stân" ("มลรัฐ")ได้ “Country เขตปกครองท้องถิ่น” น่าจะให้ความหมายที่ใกล้เคียงกับ "shahrestan "ได้มากที่สุด
เขตปกครองท้องถิ่นทั้งหลายของอิหร่านแบ่งออกเป็นหนึ่งบัคช์ (بخش)อำเภอหรือมากกว่า, เขตปกครองท้องถิ่นโดยทั่วไปจะรวมเมืองสองเมือง(شهر "šahr")กับตำบลที่รวมหมู่บ้านต่างๆเข้าด้วยกัน(دهستان "dehestân")ซึ่งเป็นการจับกลุ่มของหมู่บ้านที่อยู่ติดกัน หนึ่งเมืองที่อยู่ในเขตปกครองจะเป็นเมืองหลวงของเขตปกครองนั้น
แต่ละเขตปกครองจะถูกควบคุมโดยสำนักงานที่เรียกว่า ฟัรมอนดอรี (ผู้ว่าการ) ซึ่งประสานงานสาธารณะต่างๆกับหน่วยงานทั้งหลาย โดยมีฟัรมอนดอร(ผู้ว่าการ)และเจ้าหน้าที่ระดับสูงสุดอยู่ในภาคส่วน
ในบรรดามลรัฐต่างๆของอิหร่าน ฟอร์ซมีจำนวนชะฮ์ริซตอนมากที่สุด (23) ขณะที่กุมเป็นชะฮ์ริซตอนเดียวที่กลายเป็นมลรัฐ ในปีพ. ศ. 2548 อิหร่านมี 324 ชะฮ์ริซตอน
เพื่อทำความเข้าใจเขตการปกครองเหล่านี้ให้ดีขึ้นตารางต่อไปนี้มีประโยชน์ สมมติว่ามลรัฐ P ถูกแบ่งออกเป็นสองเขตคือ A และ B. เขต A มี 3 อำเภอคือ เขตกลาง, X และ Y เขตกลางเป็นเขตที่มีเมือง M ซึ่งเป็นเมืองหลวงของมณรัฐ แต่ละอำเภอประกอบด้วยตำบลหนึ่งแห่งหรือมากกว่าหนึ่งแห่งและ / หรือRAsหนึ่งหรือมากกว่าหนึ่งแห่ง (หมู่บ้านที่จับกลุ่มกัน) ในตัวอย่างของเราเขตกลางประกอบด้วยตำบล M เมือง N และ RA T ซึ่งประกอบด้วยหมู่บ้าน V1, V2, V3, และ V4; เขต X มีตำบล O และ RA U; และอำเภอ Y ไม่มีเมืองแต่มีหนึ่ง RA V. เขตที่เล็กที่สุดประกอบด้วยเมืองเดียวเท่านั้นที่เป็นเขตเดียวที่มีชื่อว่า อำเภอเมือง แน่นอน เขต B ในตารางต่อไปนี้เป็นประเภทดังกล่าวซึ่งมีเพียงเมือง Q เมืองเดียว.
ชะฮ์ริซตอนมีการระบุไว้ด้านล่างนี้ตามมลรัฐ:
อิท (นวนิยาย)
อิท (), "มัน", "สิ่งนั้น") เป็นนวนิยายแนวสยองขวัญจากประเทศสหรัฐอเมริกาเมื่อ ค.ศ. 1986 เขียนโดยสตีเวน คิง เล่าเรื่องประสบการณ์ของเด็กเจ็ดคนที่ถูกหลอกหลอนโดยบางสิ่งบางอย่างที่อาศัยความกลัวของเหยื่อเข้าทำร้าย ส่วนใหญ่สิ่งนั้นจะปรากฎตัวในรูปร่างของตัวตลกเพื่อล่อลวงเหยื่อที่เป็นเด็ก
คิงกล่าวว่าเขาคิดเรื่องนี้ขึ้นครั้งแรกตั้งแต่ปี 1978 และเริ่มเขียนเมื่อปี 1981 เดิมตั้งใจให้ตัวร้ายหลักของเรื่องเป็นตัวโทรลล์เหมือนในหนังสือเด็กเรื่อง "Three Billy Goats Gruff" แต่อยู่ในท่อระบายน้ำแทนที่จะเป็นใต้สะพาน นอกจากนี้ยังตั้งใจตั้งแต่แรกให้เล่าเรื่องสอดประสานกันระหว่างวัยเด็กและวัยผู้ใหญ่ของตัวละครกลุ่มเดียวกัน
นวนิยายเรื่องนี้ได้รับรางวัล British Fantasy Award เมื่อปี 1987 และได้รับการเสนอชื่อเข้าชิงรางวัล Locus และ World Fantasy ในปีเดียวกัน
โยเซ็ฟ แบร์ชท็อลท์
โยเซ็ฟ แบร์ชท็อลท์ () เป็นสมาชิกพรรคนาซีระดับชั้นอาวุโสช่วงแรกและเป็นผู้ร่วมก่อตั้งกองกำลังกึ่งทหารทั้งสองหน่วยได้แก่ หน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส)
แบร์ชท็อลท์ได้เข้าเป็นทหารในสงครามโลกครั้งที่หนึ่งและด้วยความพ่ายแพ้สงครามของเยอรมนีทำให้เขาเข้าร่วมพรรคกรรมกรเยอรมัน(DAP).พรรคการเมืองขนาดเล็กที่มีอุดมการณ์สุดโต่งในสมัยนั้น เขายังคงอยู่ในพรรคหลังจากที่มันได้กลายเป็นที่รู้จักกันเป็นอย่างดีในฐานะพรรคกรรมกรชาติสังคมนิยมเยอรมันหรือพรรคนาซี(NSDAP) และกลายเป็นผู้บัญชาการคนที่สองของหน่วยชุทซ์ชทัฟเฟิลหรือหน่วยเอ็สเอ็ส ตั้งแต่เมษายน ปี ค.ศ. 1926 ถึง มีนาคม ค.ศ. 1927.
ภายหลังจากที่เขาได้ลาออกจากผู้นำหน่วยเอ็สเอ็ส แบร์ชท็อลท์ได้ใช้เวลาส่วนใหญ่ในการเขียนหนังสือนิตยสารและวารสารของนาซี เขารอดชีวิตจากสงคราม แต่กลับถูกจับกุมโดยฝ่ายสัมพันธมิตร ต่อมาแบร์ชท็อลท์ก็ได้รับการปล่อยตัวและเสียชีวิตในปี ค.ศ. 1962 เขาได้เป็นบุคคลที่รอดชีวิตคนสุดท้ายจากที่ครองยศตำแหน่งของไรชส์ฟือเรอร์-เอ็สเอ็สและเป็นเพียงคนเดียวที่รอดชีวิตในช่วงสงครามโลกครั้งที่สอง
ไมเคิล คอลลินส์
ไมเคิล คอลลินส์ (อังกฤษ : Michael Collins) (เกิด : 31 ตุลาคม ค.ศ. 1930 ; 86 ปี) เป็นนักบินอวกาศชาวอเมริกันและนักบินทดสอบ ได้รับการคัดเลือกให้เป็นส่วนหนึ่งของกลุ่มนักบินอวกาศสิบสี่คนที่สามในปีพ.ศ. 2506 เขาบินเข้าไปในอวกาศสองครั้ง ภารกิจแรกคือเจมินิ 10 ไมเคิล คอลลินส์ได้เข้าร่วมภารกิจโครงการอะพอลโล 11 เขาไปดวงจันทร์กับนีล อาร์มสตรอง และเอดวิน อัลดริน เขาเป็นหนึ่งใน 24 คนที่ได้เดินทางไปยังดวงจันทร์
เขาเดินทางมายังประเทศไทยอย่างเป็นทางการ เมื่อปี พ.ศ. 2512 ในการนั้นพระบาทสมเด็จพระเจ้าอยู่หัวฯ ทรงพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้น ตริตราภรณ์ช้างเผือก ให้แก่เขาด้วย
แอร์ฮาร์ท ไฮเดิน
แอร์ฮาร์ท ไฮเดิน () เป็นสมาชิกพรรคนาซีระดับชั้นอาวุโสช่วงแรกและเป็นผู้บัญชาการคนที่สามของกองกำลังปีกกึ่งทหารทั้งสองหน่วยของหน่วยชตวร์มอัพไทลุง (เอ็สอา) และหน่วยชุทซ์ชตัฟเฟิล (เอ็สเอ็ส) เขาได้รับการแต่งตั้งให้เป็นหัวหน้าของหน่วยเอ็สเอ็ส,ระดับชั้นหัวกะทิของหน่วยเอ็สอานปี ค.ศ. 1927 ในช่วงเวลานั้นจำนวนสมาชิกของหน่วยเอ็สเอ็สมีจำนวนน้อยกว่าหนึ่งพันคนและไฮเดินพบว่ามันยากที่จะรับมือจำนวนขนาดใหญ่ของหน่วยเอสเอ ไฮเดินนั้นไม่ประสบความสำเร็จและสมาชิกของหน่วยเอ็สเอ็สเริ่มลดลงจำนวนมากภายใต้การนำของเขา ดังนั้นเขาจึงถูกไล่ออกจากตำแหน่งในปี ค.ศ. 1929 ได้มีการประกาศอย่างเป็นทางการว่าเขามี "เหตุผลทางครอบครัว" เขาถูกจับกุมหลังจากที่นาซีได้ขึ้นครองอำนาจ ในปี ค.ศ. 1933 และถูกประหารชีวิตในปีเดียวกัน
คาร์ล ฮังเคอ
คาร์ล เอากุสท์ ฮังเคอ () เป็น "ไรชส์ฟือเรอร์-เอ็สเอ็ส" คนสุดท้ายแห่งหน่วยชุทซ์ชตัฟเฟิล (เอ็สเอ็ส) และเป็นเจ้าหน้าที่ของพรรคนาซีแห่งนาซีเยอรมนี เขาได้ทำหน้าที่เป็นเกาไลเทอร์แห่งไซลีเซียตอนล่าง ตั้งแต่ ปี ค.ศ. 1941 ถึง ค.ศ. 1945 และได้เป็นไรชส์ฟือเรอร์-เอ็สเอ็สครั้งสุดท้ายเพียงไม่กี่วันในปี ค.ศ. 1945 เขาถูกยิงจนเสียชีวิตโดยพลพรรคต่อต้านชาวเช็ก เมื่อวันที่ 8 มิถุนายน ค.ศ. 1945
ปฏิบัติการไรน์ฮาร์ท
ปฏิบัติการไรน์ฮาร์ท () เป็นรหัสนามที่มอบให้กับแผนการลับของนาซีเยอรมันที่จะทำการสังหารหมู่ชาวโปแลนด์เชื้อสายยิวส่วนใหญ่ในรัฐบาลสามัญเยอรมันในเขตการยึดครองโปแลนด์ในช่วงสงครามโลกครั้งที่สอง ปฏิบัติการครั้งนี้เป็นช่วงที่เลวร้ายที่สุดของการฆ่าล้างเผ่าพันธุ์โดยนาซี (Holocaust) และเป็นการแนะนำของค่ายมรณะ
ชาวยิวกว่าสองล้านคนได้ถูกส่งตัวไปยังค่ายเบวเชตซ์, ค่ายโซบีบอร์ และค่ายเทรบลิงคา เพื่อที่จะทำการประหารชีวิตในห้องรมก๊าสที่ถูกสร้างขึ้นเพื่อจุดประสงค์นั้น นอกจากนี้แล้ว ยังได้มีการใช้ก๊าซที่สามารถฆ่าคนได้เป็นจำนวนมากได้อย่างง่ายดายคือ ก๊าซซือโคลน เบ (Zyklon B) มันได้ถูกนำไปใช้ในช่วงเวลาเดียวกันกับค่ายกักกันไมดาแนก (Majdanek) และค่ายกักกันเอาช์วิทซ์ที่ 2-เบียร์เคเนาใกล้กับค่ายเอาชวิทซ์ที่ 1 สำหรับนักโทษชาวโปแลนด์
สะพานรักสารสิน
สะพานรักสารสิน เป็นละครโทรทัศน์แนวดราม่า ผลิตโดย COMEDY LINE โดยผู้จัด บทประพันธ์ (เค้าโครงเรื่อง) ใบยาง บทโทรทัศน์โดย ลลิตา-วิสันต์-มโน กำกับการแสดงโดย สุประวัติ ปัทมสูต ออกอากาศทุกวันจันทร์–อาทิตย์ เวลา 18.00 - 19.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย นันทวัฒน์ อาศิรพจนกุล, คทรีน่า กลอส และนักแสดงชั้นนำอีกมากมาย เริ่มตอนแรกวันที่ พ.ศ. 2541–พ.ศ. 2541
เกมกระตุกขวัญ
เกมกระตุกขวัญ () เป็นภาพยนตร์แนวระทึกขวัญเชิงจิตวิทยาจากประเทศสหรัฐอเมริกา ออกฉายเมื่อปี 2017 กำกับโดย Mike Flanagan และเขียนบทโดย Jeff Howard และ Flanagan ดัดแปลงจากนวนิยายเรื่อง "Gerald's Game" ของ Stephen King ออกฉายครั้งแรกเมื่อ 29 กันยายน 2017 ทาง Netflix
เจ้าชายเว็ลฟ์ แอนสท์ แห่งฮันโนเฟอร์
เว็ลฟ์ แอนสท์ เจ้าชายแห่งฮันโนเฟอร์ ( เป็นพระโอรสใน เจ้าชายเกออร์ก วิลเฮล์ม แห่งฮันโนเฟอร์ และ เจ้าหญิงโซฟีแห่งกรีซและเดนมาร์ก ประสูติ ณ พระราชวังเว็ลฟ์ในมิวนิก โดยพระองค์ทรงเป็นพระภาคิไนยใน เจ้าชายฟิลิป ดยุกแห่งเอดินบะระ หลังจากพระองค์ทรงเจริญพระชันษามากแล้ว จึงได้เสด็จไปประทับ ณ ประเทศอินเดีย เป็นการถาวร
เจ้าชายเว็ลฟ์ แอนสท์ แห่งฮันโนเฟอร์ ได้เสกสมรสกับ ทูรียา ฮันโนเฟอร์ อย่างไรก็ดี ด้วยพระนางเป็นชาวอินเดีย ทำให้ไม่สามารภดำรงพระอิสริยยศชั้นเจ้าหญิงได้ มีแต่เพียงนามลำลองว่า ทูรียา ฮันโนเฟอร์ เพียงเท่านั้น โดยทั้ง 2 ได้มีพระธิดาร่วมกันเพียงพระองค์เดียวคือ เจ้าหญิงซาสเกียแห่งฮันโนเฟอร์ ("พระบุตรที่เกิดมาสามารถดำรงพระอิสริยยศได้")
พระองค์สิ้นพระชนม์ขณะมีพระชันษา 33 ปี จากภาวะเลือดออกในสมอง หลังจากที่ทรงล้มขณะเล่นคาราเต้ และทรงเป็นอัมพาตได้ 2 เดือน
พระองค์ทรงมีความเกี่ยวข้องกับพระราชวงศ์หลายราชวงศ์ โดยทางฝ่ายพระมารดานั้น ทรงเป็นพระภาคิไนยใน เจ้าชายฟิลิป ดยุกแห่งเอดินบะระ พระราขสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระญาติชั้นที่ 1 ใน เจ้าชายชาลส์ เจ้าชายแห่งเวลส์ ส่วนทางฝ่ายพระบิดานั้น ทรงเป็นพระภาติยะใน เฟรเดอริกาแห่งฮาโนเวอร์ สมเด็จพระราชินีแห่งกรีซ ซึ่งเป็นพระขนิษฐาแท้ๆในพระบิดาของพระองค์ จึงทรงเป็นพระญาติชั้นที่ 1 ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน ทั้งนี้ ยังทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จักรพรรดิวิลเฮล์มที่ 2 แห่งเยอรมนี พระเจ้าคริสเตียนที่ 9 แห่งเดนมาร์ก จักรพรรดินีโคลัสที่ 1 แห่งรัสเซีย เป็นต้น
ถุงน้ำของท่อร่วมน้ำดี
ถุงน้ำของท่อร่วมน้ำดี () เป็นความผิดปกติแต่กำเนิดอย่างหนึ่งที่เกิดกับท่อน้ำดี ทำให้ท่อน้ำดีขยายออกกลายเป็นถุงน้ำ (cyst) พบน้อยในประเทศตะวันตก แต่พบบ่อยกว่าในประเทศทางตะวันออก เช่น ญี่ปุ่นและจีน
ผู้ป่วยส่วนใหญ่แสดงอาการภายในขวบปีแรก การที่ผู้ป่วยจะไม่มีอาการในวัยเด็กจนมาแสดงอาการในวัยผู้ใหญ่นั้นพบได้น้อยมาก โดยมักพบเป็นภาวะแทรกซ้อน อาการตามแบบฉบับทั้งสามอย่างของภาวะนี้ได้แก่ อาการปวดท้องเป็นๆ หายๆ ดีซ่าน และมีก้อนในช่องท้องด้านขวาบน อย่างไรก็ดีผู้ป่วยที่มีอาการครบทั้งสามอย่างนี้มีเป็นจำนวนน้อยเท่านั้น
ในผู้ป่วยที่เป็นทารก ถุงน้ำนี้มักทำให้เกิดการอุดกั้นทางเดินน้ำดี ทำให้เกิดน้ำดีคั่ง เกิดดีซ่านและตับโต หากการอุดกั้นนี้ยังดำเนินต่อไปอาจเกิดความเสียหายถาวรต่อตับ เกิดเป็นแผลเป็นที่ตับและภาวะตับแข็งได้ หากเป็นต่อเนื่องไปอาจเกิดภาวะความดันพอร์ทัลสูงและมีท้องมานได้ นอกจากนี้ยังเพิ่มความเสี่ยงต่อการเกิดมะเร็งที่ผนังของถุงน้ำอีกด้วย
สำหรับผู้ป่วยที่โตขึ้น ถุงน้ำนี้อาจทำให้มีอาการปวดท้องและดีซ่านเป็นๆ หายๆ ได้ บางครั้งอาจทำให้เกิดท่อน้ำดีอักเสบหรือตับอ่อนอักเสบได้ สาเหตุของภาวะแทรกซ้อนเหล่านี้อาจสัมพันธ์กับความผิดปกติของการไหลของน้ำดีหรือการเกิดนิ่ว
สตาร์ เทรค: ดิสคัฟเวอรี่
สตาร์เทรค: ดิสคัฟเวอรี่ เป็นภาพยนตร์ชุดทางโทรทัศน์แนวบันเทิงคดีวิทยาศาสตร์จากประเทศสหรัฐอเมริกา สร้างโดย CBS All Access โดยมี Bryan Fuller และ Alex Kurtzman อำนวยการสร้าง เป็นภาพยนตร์ชุดต้นฉบับเรื่องแรกของบริการนี้ และเป็นภาพยนตร์ชุดของ "สตาร์ เทรค" เรื่องแรก นับตั้งแต่ "" ซึ่งจบชุดลงเมื่อปี 2005 เรื่องชุดนี้ดำเนินเรื่องประมาณสิบปีก่อนเหตุการณ์ใน และอยู่บนเส้นเวลาคนละเส้นกับภาพยนตร์ชุด"สตาร์ เทรค"ที่กำลังฉายอยู่ในปัจจุบัน ภาพยนตร์ชุดนี้เล่าเรื่องของสงครามเย็นระหว่างสหพันธ์ฯ กับคลิงออนผ่านการผจญภัยของลูกเรือยาน USS "Discovery" มี Gretchen J. Berg และ Aaron Harberts รับหน้าที่เป็นผู้ดำเนินการของรายการ (showrunner) โดยได้รับการสนับสนุนทางการอำนวยการสร้างจาก Akiva Goldsman
Sonequa Martin-Green รับบทเป็น Michael Burnham เป็นต้นเรือของยานอวกาศ USS "Shenzhou" และต่อมาของยาน USS "Discovery" นักแสดงสมทบอื่นๆ ได้แก่ Doug Jones, Shazad Latif, Anthory Rapp, Mary Wiseman และ Jason Isaacs
"สตาร์ เทรค: ดิสคัฟเวอรี่" ออกฉายครั้งแรกเมื่อ 19 กันยายน 2017 ที่ ArcLight Hollywood หลังจากนั้นจึงออกฉายให้ชมทั่วไปทางช่อง CBS และ All Access ในวันที่ 24 กันยายน ตอนต่อๆ มาจะทยอยออกฉายทีละสัปดาห์ทางช่องสตรีม All Access สำหรับในประเทศไทยนั้นสามารถรับชมได้ผ่านทาง Netflix โดยมีทั้งแบบพากย์ไทยและซับไทย
รวมพล 5 มาสค์ไรเดอร์ ปะทะ ดร. แพ็คแมน
รวมพล 5 มาสค์ไรเดอร์ ปะทะ ดร. แพ็คแมน () เป็นภาพยนตร์แนวโทคุซัทสึข้ามฝั่ง ที่เป็นการเจอกันระหว่าง มาสค์ไรเดอร์เอ็กเซด และมาสค์ไรเดอร์โกสต์ ซึ่งเป็นตัวละครหลักของภาพยนตร์เรื่องนี้ และเป็นการปรากฎตัวของไรเดอร์รุ่นพี่ ได้แก่ มาสค์ไรเดอร์วิซาร์ด ,มาสค์ไรเดอร์ไกมุ และมาสค์ไรเดอร์ไดรฟ์ ซึ่งต่อสู้กับพวกวายร้ายของ ดร.แพ็ก-แมน ออกฉายครั้งแรกในวันที่ 10 ธันวาคม ค.ศ. 2016 โดยภาพยนตร์นี้ทำรายได้ถึง 723 ล้านเยน (6.3 ล้านดอลล่าร์สหรัฐ)
ในประเทศไทย ลิขสิทธิ์ในการฉายและจัดจำหน่ายคือ บริษัท ดรีม เอกซ์เพรส (เดกซ์) จำกัด และได้มีการฉายทางโรงภาพยนตร์ในเครือของเมเจอร์ ซีนีเพล็กซ์ ในช่วงวันที่ 18 ถึง 23 เมษายน ค.ศ. 2017
เมื่อการรุกรานของ “แพ็คแมน” ไวรัสเกมลึกลับที่มีชีวิต ได้นำมาซึ่งอันตรายต่อมวลมนุษย์อย่างที่ไม่เคยมีมาก่อน โดยในขณะที่ไวรัสสุดอันตรายกำลังระบาด เท็นคูจิ ทาเครุ หรือ มาสค์ไรเดอร์โกสต์ เกิดติดไวรัสนี้เข้า ทำให้เขาไม่สามารถแปลงร่างได้ “โฮโจ เอมุ” หรือ มาสค์ไรเดอร์เอ็กเซด จึงพยายามสืบหาศัตรูที่เป็นต้นตอของการระบาด แต่กลับพบว่าตัวเขาเองมีส่วนเกี่ยวข้องกับ ความจริงอันยิ่งใหญ่ที่โถมกระหน่ำเข้ามาควบคุมชะตากรรม จนเกิดการรวมตัวของเหล่าตำนานมาสค์ไรเดอร์ทั้ง 5 แห่งยุคราวกับปาฏิหาริย์ จะมีวิธีการใดเพื่อกอบกู้สถานการณ์เลวร้ายนี้ มาสค์ไรเดอร์วิซาร์ด ที่หยุดพักและออกเดินทาง มาสค์ไรเดอร์ไกมุ ที่หายตัวไปจากพื้นพิภพ มาสค์ไรเดอร์ไดรฟ ที่สูญเสียคุณเบลท์ไป (เข็มขัดประตัวใช้สำหรับแปลงร่าง) และความลับของมาสค์ไรเดอร์เอ็กเซด ที่รอการเปิดเผยเป็นตอนสปินออฟที่มี ดัน คุโรโตะ / มาสค์ไรเดอร์เก็นมุ เป็นตัวเอกในตอนนี้ โดยเนื้อหาของตอนจะอยู่ช่วงระหว่างตอนที่ 11 ของทีวีซีรีส์ ตอนละ 10 นาที มีจำนวน 3 ตอนด้วยกัน โดย 2 ตอนแรกจะเผยแพร่ทางยูทูบแชนแนลโตเอะ เดือนละตอน ส่วนตอนที่ 3 จะอยู่ใน DVD
มันกย็องแด
มันกย็องแด () เป็นหน่วยการปกครองของเขตมันกย็องแด กรุงเปียงยาง และเป็นสถานที่เกิดของผู้นำคนแรกของเกาหลีเหนือ คิม อิล-ซ็อง
มันกย็องแดนั้นเริ่มแรกเป็นหมู่บ้านใน จังหวัดพย็องอันใต้ และหลังจากนั้นเข้ามาอยู่ในเขตการปกครองของเปียงยางในเดือนกันยายน ปี 1959 พื้นที่นี้ล้อมรอบไปด้วยเทือกเขาหลาย ๆ ลูก ชื่อยอดเขาของที่นี่ชื่อ เขา Man'gyŏng : มันกย็อง (ในภาษาเกาหลี หมายความว่า ที่ที่สามารถดูได้เป็นหมื่นมุมมอง) เพราะว่าสามารถมองเห็นทัศนียภาพรอบ ๆ และหมู่บ้านมันกย็องแดได้
ธงอาเซียน
ธงสมาคมประชาชาติแห่งเอเชียตะวันออกเฉียงใต้ เป็นหนึ่งในสัญลักษณ์ของสมาคมประชาชาติแห่งเอเชียตะวันออกเฉียงใต้ (ASEAN).ประกอบด้วยสัญลักษณ์อย่างเป็นทางการของสมาคมประชาชาติแห่งเอเชียตะวันออกเฉียงใต้บนพื้นสีน้ำเงิน
ธงก่อนหน้าของอาเซียนคล้ายคลึงกับปัจจุบันในสมัยการก่อตั้งก่อตั้งซึ่งคือ พื้นหลังสีขาวแทนสีน้ำเงินขอบของวงกลมพร้อมกับคำว่าอาเซียนเป็นและวงกลมสดใส ก้านรวงข้างมี
อัตราส่วนความกว้างกับความยาวของธงคือ 2:3 ตามกฎบัตรอาเซียนรวมถึงข้อกำหนดด้านล่างสำหรับการใช้ธง:
ไกนาเร ทตโตริ
ไกนาเร ทตโตริ (; ) เป็นสโมสรฟุตบอลญี่ปุ่น ซึ่งตั้งอยู่ที่โยนาโงะ จังหวัดทตโตริ ทีมนี้เข้าแข่งขันในศึกเจลีก ดิวิชัน 3 และมีสีประจำทีมคือสีเขียว
คำว่า "ไกนาเร" ในชื่อทีมเกิดขึ้นจากคำว่า "ไกนา" ในภาษาถิ่นทตโตริ ที่หมายถึง "ยิ่งใหญ่" และ "สเปราเร" ในภาษาอิตาลี ที่หมายถึง "ความหวัง"
ตัวนำโชคของทีมนี้คือ"อสูรน้อยคิทาโร่" ซึ่งเป็นตัวละครอนิเมะสยองขวัญของญี่ปุ่น ที่สร้างสรรค์โดยชิเงรุ มิซูกิ ผู้เป็นชาวเมืองซาไกมินาโตะ จังหวัดทตโตริ
ทั้งนี้ อดุล หละโสะ เคยทำหน้าที่เป็นนักฟุตบอลร่วมกับสโมสรแห่งนี้ รวมถึง วิทยา เลาหกุล เคยทำหน้าที่เป็นผู้จัดการทีม
ซ่อนอะไรใต้ความหลอน
ซ่อนอะไรใต้ความหลอน () เป็นภาพยนตร์อเมริกัน เหนือธรรมชาติ สยองขวัญแนวจิตวิทยา ใน ค.ศ. 2000 กำกับโดยโรเบิร์ต เซเม็กคิส เป็นภาพยนตร์เรื่องแรกของสตูดิโอ อิมเมจมูเวอส์ นำแสดงโดยแฮร์ริสัน ฟอร์ด และมิเชลล์ ไฟฟ์เฟอร์ มีเรื่องราวเกี่ยวกับคู่สามีภรรยาที่ต้องพบเรื่องหลอนภายใต้ความลับในอดีต ภาพยนตร์เปิดตัวด้วยจำนวนโรง 2,813 โรงในอเมริกาเหนือ ทำรายได้ 291 ล้านเหรียญสหรัฐในตารางบอกซ์ออฟฟิศทั่วโลก ภาพยนตร์ได้รับเสียงวิจารณ์ทั้งบวกและลบ และยังได้รับการเสนอชื่อเข้าชิงรางวัลแซทเทิร์น
แนวร่วมแรงงานเยอรมัน
แนวร่วมแรงงานเยอรมัน(, DAF) เป็นองค์กรสหภาพแรงงานแห่งชาติสังคมนิยมซึ่งถูกแทนที่สหภาพแรงงานอิสระต่างๆของสาธารณรัฐไวมาร์ภายหลังจากอดอล์ฟ ฮิตเลอร์ได้ขึ้นสู่อำนาจ.หลังจากพรรคนาซีในปี ค.ศ. 1933 ได้จัดงานเฉลิมฉลองวันแรงงาน จักรวรรดิไรซ์ที่สามไม่ได้เป็นเพียงสหภาพแรงงานทั้งหมดของรัฐบาล แต่ได้กำหนดสมาชิกสหภาพให้มีหน้าที่คำสั่งที่จำเป็นต้องปฏิบัติตาม บังคับให้คนงานทุกคนเข้าร่วมสหภาพที่รัฐได้ดำเนินการ.
เลกากัลโช่
เลกากัลโช่ (, ) องค์กรผู้จัดการแข่งขันฟุตบอลอาชีพของ ประเทศอิตาลี คือ เซเรียอา และ เซเรียบี ตั้งแต่ ค.ศ. 1946 ถึง ค.ศ. 2010 ก่อนถูกยุบเมื่อวันที่ 1 กรกฎาคม ค.ศ. 2010 ภายหลังจากที่สโมสรในเซเรียอาและเซเรียเบได้แยกตัวออกมาตั้งองค์กรที่จัดการแข่งขันใหม่คือ เลกาเซเรียอา และ เลกาเซเรียเบ
เลกากัลโช่ก่อตั้งขึ้นในชื่อ เลกานาซิโอนาเล ("Lega Nazionale", "National League") เมื่อ ค.ศ. 1946 หลังจากสิ้นสุด สงครามโลกครั้งที่ 2 ก่อนจะเปลี่ยนชื่อเมื่อ ค.ศ. 1960 หลังจากที่ลีกฟุตบอลของอิตาลีมีสถานะเป็นลีกอาชีพเต็มตัว
สงครามออสเตรีย-ปรัสเซีย
สงครามออสเตรีย-ปรัสเซีย () หรือ สงครามเจ็ดสัปดาห์ () หรือ สงครามรวมชาติ () หรือ สงครามพี่น้อง () เป็นสงครามในปีค.ศ. 1866 ที่เกิดขึ้นจากความขัดแย้งภายในสมาพันธรัฐเยอรมัน บรรดารัฐเล็กน้อยต่างๆได้แตกออกเป็นสองขั้วคือ รัฐเยอรมันที่อยู่ฝ่ายปรัสเซีย และรัฐเยอรมันที่อยู่ฝ่ายออสเตรีย
ฝ่ายปรัสเซียอยู่ในช่วงเศรษฐกิจขยายตัวและมีอาวุธยุทโธปกรณ์ที่ทันสมัยกว่ามาก ในขณะที่ฝ่ายออสเตรียที่กำลังอยู่ในช่วงเศรษฐกิจถดถอยจากการที่เผชิญกับการปฏิวัติฮังการี ค.ศ. 1848 และสงครามปลดแอกอิตาลีครั้งที่สอง สงครามจึงจบลงที่ชัยชนะอย่างง่ายดายของฝ่ายปรัสเซีย ทำให้ปรัสเซียกลายเป็นรัฐที่มีอำนาจครอบงำรัฐเยอรมันเล็กน้อยต่างๆ ปรัสเซียได้ยุบสมาพันธรัฐเยอรมันทิ้ง และสถาปนาสมาพันธรัฐเยอรมันเหนือขึ้นมาแทนที่ โดยปรัสเซียกีดออสเตรียออกไปจากสมาพันธรัฐที่สถาปนาขึ้นใหม่นี้
ในสงครามครั้งนี้ ปรัสเซียได้อิตาลีมาเป็นพันธมิตรจากการที่อิตาลีต้องการทวงคืนดินแดนอิตาลีที่อยู่ภายใต้ราชวงศ์ฮับส์บูร์กของออสเตรีย ซึ่งหลังสงครามอิตาลีก็ได้แคว้นเวเนโตและบางส่วนของแคว้นฟรียูลีไปจากออสเตรีย
เป็นเวลากว่าหลายศตวรรษ ที่ภูมิภาคยุโรปกลางถูกแบ่งออกเป็นรัฐเล็กรัฐน้อยของหลากหลายกลุ่มชาติพันธุ์ แต่ละรัฐก็มีอิสรภาพเป็นของตนเองด้วยความช่วยเหลือจากรัฐมหาอำนาจอื่นๆ ออสเตรียเป็นดินแดนที่ปกครองโดยราชวงศ์ที่เก่าแก่และทรงอิทธิพลอย่างราชวงศ์ฮับส์บูร์ก และรัฐเยอรมันเล็กน้อยเหล่านี้ก็ต่างยอมรับราชวงศ์ฮับส์บูร์กเป็นผู้นำของชนชาติที่พูดภาษาเยอรมัน จนกระทั่งปลายศตวรรษที่ 18 ราชอาณาจักรปรัสเซียก็เริ่มมีอิทธิพลขึ้นมาและกลายเป็นหนึ่งในมหาอำนาจของยุโรป ทำให้ภาวะผู้นำของราชวงศ์ฮับส์บูร์กเริ่มสั่นคลอน
ต้นศตวรรษที่ 19 เกิดสงครามนโปเลียนขึ้นในยุโรปภาคพื้นทวีป นโปเลียนที่ 1 แห่งฝรั่งเศสได้นำกองทัพใหญ่เข้ายึดครองรัฐเยอรมันต่างๆจากราชวงศ์ฮับส์บูร์ก จักรพรรดิฟรันซ์ที่ 2 แห่งราชวงศ์ฮับส์บูร์กจำยอมต้องลงนามในสนธิสัญญาเชินบรุนน์ในปี 1806 เพื่อยุบจักรวรรดิโรมันอันศักดิ์สิทธิ์และสถาปนาจักรวรรดิออสเตรียขึ้นมาแทน แม้ฮับส์บูร์กจะเหลือรัฐเยอรมันในปกครองอยู่อีกหลายรัฐแต่ก็ฮับส์บูร์กก็เสื่อมอิทธิพลลงมาก จนกระทั่งเมื่อนโปเลียนสิ้นอำนาจในปี 1815 บรรดารัฐเยอรมันก็กลับมารวมกลุ่มกันอีกครั้งอย่างหลวมๆในชื่อสมาพันธรัฐเยอรมันโดยมีจักรพรรดิออสเตรียเป็นองค์ประธาน
ในปี 1864 ออสเตรียกับปรัสเซียได้เป็นพันธมิตรกันเพื่อทำสงครามกับเดนมาร์กและได้รับชัยชนะ ทำให้เดนมาร์กต้องสูญเสียรัฐชเลสวิช, ฮ็อลชไตน์ และเลาเอินบวร์ค ซึ่งทำให้เกิดข้อพิพาทระหว่างออสเตรียกับปรัสเซียว่าใครจะปกครองชเลสวิช-ฮ็อลชไตน์ ออสเตรียตัดสินใจนำข้อพิพาทเข้าสู้ที่ประชุมสภาเยอรมันและเรียกประชุมรัฐสภาฮ็อลชไตน์ ฝ่ายปรัสเซียตอบโต้โดยการประกาศว่าข้อตกลงต่างๆเกี่ยวกับกรณีพิพาทที่เคยทำไว้กับออสเตรียในคราวการประชุมกัสชไตน์ถือเป็นโมฆะและส่งกองทัพปรัสเซียเข้ารุกรานฮ็อลชไตน์ เมื่อสภาเยอรมันมีมติให้เรียกระดมกำลังพลเพื่อต่อต้านปรัสเซีย นายกรัฐมนตรีปรัสเซีย ออทโท ฟอน บิสมาร์ค ออกมากล่าวว่าสมาพันธรัฐเยอรมันได้จบลงแล้ว
พืชพันธุ์ในประเทศมาซิโดเนีย
พืชพันธุ์ของประเทศมาซิโดเนีย มีประมาณ 210 ตระกูล มี 920 สกุล และประมาณ 3,700 ชนิดของพืช กลุ่มที่อุดมสมบูรณ์มากที่สุดคือไม้ดอกที่มีประมาณ 3,200 ชนิด ตามด้วยมอส 350 สายพันธุ์ และเฟิร์น 42 สายพันธุ์
ภัสธรากรณ์ บุษราคัมวดี
ภัสธรากรณ์ บุษราคัมวดี เกิดเมื่อวันที่ 18 สิงหาคม พ.ศ. 2538 เป็นนักแสดงหญิงชาวไทย สังกัดช่อง 3 มีผลงานแสดงภาพยนตร์เรื่องแรก เลิฟเซเฮ อยากเซย์ว่ารักเธอ Love Say Hey ตามด้วยละครเรื่อง วัยแสบสาแหรกขาด มีพี่น้องทั้งหมด 3 คน ซีนเป็นบุตรคนที่ 1 มีน้องชาย 1 คน คือ ญาณกวี บุษราคัมวดี ซึ่งเป็นนักแสดงละครซิทคอม บ้านนี้มีรัก จบการศึกษาระดับมัธยมศึกษา ที่ โรงเรียนสตรีศรีสุริโยทัย และระดับปริญญาตรี คณะศิลปกรรมศาสตร์ ได้รับเกียรตินิยมอันดับ 1 มหาวิทยาลัยศรีนครินทรวิโรฒ จบการศึกษา ปี 2559
สุลต่านอับดุล ฮักกุล มูบิน
สุลต่านอับดุล ฮักกุล มูบิน (, ครองราชย์ 1660–1673) สุลต่านองค์ที่ 14 แห่ง บรูไน พระองค์ขึ้นสืบราชบัลลังก์เมื่อ ค.ศ. 1660 สืบต่อจาก สุลต่านมูฮัมหมัด อาลี
โฌแซ็ฟ-อีญัส กียอแต็ง
โฌแซ็ฟ-อีญัส กียอแต็ง () เป็นแพทย์, นักการเมือง และฟรีเมสันชาวฝรั่งเศส ในวันที่ 10 ตุลาคม ค.ศ. 1789 เขาได้เสนอให้ประหารชีวิตนักโทษในช่วงการปฏิวัติฝรั่งเศสโดยการบั่นคอ ซึ่งเขาอ้างว่าเป็นวิธีที่เจ็บปวดทรมานน้อยที่สุด ชื่อของเขาถูกนำไปตั้งให้แก่เครื่องบั่นคอกิโยตีน (แม้ว่าตัวเขาจะไม่ใช่ผู้ประดิษฐ์) แม้เขาจะร้องขอให้รัฐบาลเปลี่ยนชื่อเครื่องมือดังกล่าวแต่ก็ไม่เป็นผล ทำให้เขาและครอบครัวต้องเปลี่ยนนามสกุลแทน กียอแต็งเป็นหนึ่งในแพทย์ชาวฝรั่งเศสที่มีส่วนให้นายแพทย์เอดเวิร์ด เจนเนอร์ค้นพบวัคซีน และในค.ศ. 1805 กียงแต็งได้ดำรงตำแหน่งประธานคณะกรรมการวัคซีนในกรุงปารีส
กียอแต็งเป็นหนึ่งในสมาชิกสภากงว็องซียงแห่งชาติ ซึ่งในเดือนตุลาคม 1789 สภาได้มีการเปิดอภิปรายเกี่ยวกับวิธีการประหารชีวิตนักโทษ กียอแต็งได้เสนอต่อสภาให้มีการประหารโดยวิธีตัดศรีษะโดยใช้เครื่องจักรกลที่มีกลไกง่ายๆ ซึ่งในขณะนั้น การตัดหัวในฝรั่งเศสยังทำโดยใช้ขวานหรือดาบอยู่ ซึ่งในบางครั้งเพชฌฆาตก็ฟันไม่ขาดในทีเดียว ทำให้นักโทษยังรู้สึกถึงความเจ็บปวด อย่างไรก็ตาม แม้กียอแต็งจะเป็นคนเสนอวิธีการประหาร แต่เขากลับมีจุดยืนคัดค้านโทษประหารและต้องการให้ยกเลิกโทษประหารชีวิต
ในปลายสมัยแห่งความน่าสะพรึงกลัว เคานต์แห่งเมเรซึ่งต้องโทษประหาร ได้เขียนจดหมายถึงกียอแต็งเพื่อฝากฝังลูกเมีย อย่างไรก็ตาม จดหมายดังกล่าวกลับตกไปอยู่ในมือของอัยการ ทำให้ทางการนำตัวกียอแต็งมาสอบสวนถึงที่อยู่ของลูกเมียของเคานต์แห่งเมเร กียอแต็งไม่ยอมให้ข้อมูลใดๆจึงถูกนำตัวไปจำคุกไว้ ภายหลังมักซีมีเลียง รอแบ็สปีแยร์สูญสิ้นอำนาจในวันที่ 27 กรกฎาคม ค.ศ. 1794 กียอแต็งก็ได้รับการปล่อยตัว หลังถูกปล่อยตัวเขาก็ทำงานเป็นแพทย์ต่อไปจนเสียชีวิตด้วยโรคชราในปี 1814 ที่กรุงปารีส
โรงเรียนสุวรรณคูหาพิทยาสรรค์
โรงเรียนสุวรรณคูหาพิทยาสรรค์ (อักษรย่อ : ส.พ.; อังกฤษ: Suwannakhuha Pittayasan School) เรียกอย่างย่อว่า สุวรรณพิทย์ เป็นโรงเรียนสหศึกษาระดับมัธยมศึกษาขนาดใหญ่ เปิดสอนในระดับชั้นมัธยมศึกษาตอนต้นและมัธยมศึกษาตอนปลาย ประจำอำเภอสุวรรณคูหา จังหวัดหนองบัวลำภู สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนสุวรรณคูหาพิทยาสรรค์ สังกัด สำนักงานเขตพื้นที่การศึกษามัธยมศึกษาเขต 19 (เลย -หนองบัวลำภู) ตั้งอยู่เลขที่ 433 หมู่ 4 ตำบลสุวรรณคูหา อำเภอสุวรรณคูหา จังหวัดหนองบัวลำภู เป็นโรงเรียนสหศึกษา จัดการศึกษาระดับการศึกษาขั้นพื้นฐาน (ม.1 - ม.6 ) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ทั้งหมด 100 ไร่ ได้รับอนุญาตให้เปิดทำการเรียนการสอน เมื่อวันที่ 1 มิถุนายน 2518 โดยอาศัยอาคารเรียนโรงเรียนบ้านกุดผึ้ง ตำบลบ้านโคก อำเภอสุวรรณคูหา จังหวัดอุดรธานี (อดีต) โดยมีนายสมิท จันทยุทธ รักษาการในตำแหน่งครูใหญ่ ต่อมาทางราชการย้ายกิ่งอำเภอสุวรรณคูหามาตั้งที่ บ้านหนองกุง ตำบลบ้านโคก อำเภอสุวรรณคูหา จังหวัดอุดรธานี โรงเรียนได้ย้ายจากบ้านกุดผึ้ง มาอยู่ที่โรงเรียนสุวรรณคูหาพิทยาสรรค์จนถึงปัจจุบัน สำหรับชื่อ สุวรรณคูหาพิทยาสรรค์นั้น มีความหมายว่า แหล่งสร้างสรรค์ความรู้แห่งสุวรรณคูหา หรือ แหล่งสร้างสรรค์ความรู้แห่งแดนถ้ำทอง (สุวรรณคูหา แปลว่า ถ้ำทอง)
รูปแบบการบริหารโรงเรียน เป็นโรงเรียนสหศึกษา นักเรียนเดินทางเช้าไป เย็นกลับ เปิดสอนในระดับมัธยมศึกษาตอนต้น ชั้นมัธยมศึกษาตอนปลาย และระดับอนุปริญญา(วิทยาลัยชุมชน หน่วยจัดโรงเรียนสุวรรณคูหาพิทยาสรรค์ จังหวัดหนองบัวลำภู) เปิดสอนในสาขาวิชาคอมพิวเตอร์ธุรกิจและการศึกษาปฐมวัย ตามความต้องการของท้องถิ่น เป็นโรงเรียนที่เข้าร่วมโครงการหนึ่งอำเภอ หนึ่งโรงเรียนในฝัน ตามนโยบายของรัฐบาลเมื่อปีพ.ศ. 2546 เป็นต้นมา
โรงเรียนสุวรรณคูหาพิทยาสรรค์ ได้รับรองให้เป็นโรงเรียนในโครงการหนึ่งอำเภอ หนึ่งโรงเรียนในฝันเรียบร้อยแล้ว ตั้งแต่ปีการศึกษา 2548 และได้รับการประเมินคุณภาพการศึกษาภายนอกรอบที่ 2 จากสำนักงานรับรองมาตรฐานและประเมินคุณภาพการศึกษา (สมศ.) ภาพรวมอยู่ในระดับดี นั่นคือ โรงเรียนได้บริหารจัดการและดำเนินกิจกรรมตามภารกิจปกติของสถานศึกษา เพื่อพัฒนาคุณภาพของผู้เรียนอย่างต่อเนื่อง สร้างความมั่นใจให้กับผู้รับบริการทางการศึกษา ทั้งผู้รับบริการโดยตรง ได้แก่ ผู้เรียน ผู้ปกครอง และผู้รับบริการทางอ้อมได้แก่ สถานประกอบการ ประชาชน และสังคมโดยรวม โรงเรียนสุวรรณคูหาพิทยาสรรค์มีนักเรียนประมาณ 1,501 คน
ปัจจุบัน โรงเรียนสุวรรณคูหาพิทยาสรรค์ ตั้งอยู่เลขที่ 433 หมู่ที่ 4 ตำบลสุวรรณคูหา อำเภอสุวรรณคูหา จังหวัดหนองบัวลำภู เป็นโรงเรียนประจำอำเภอสุวรรณคูหา และเป็นโรงเรียนมัธยมศึกษาขนาดใหญ่เช่นเดียวกับโรงเรียนนาวังศึกษาวิช และโรงเรียนคำแสนวิทยาสรรค์ มีอาคารเรียน 4 หลัง อาคารประกอบ 3 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีผู้อำนวยการโรงเรียนคือนายรังสรรค์ ศึกรักษา และโรงเรียนสุวรรณคูหาพิทยาสรรค์ได้รับการจัดอันดับให้อยู่ในอันดับที่ 8 ของจังหวัดหนองบัวลำภู รองจากโรงเรียนหนองบัวพิทยาคาร โรงเรียนศรีบุญเรืองวิทยาคาร โรงเรียนคำแสนวิทยาสรรค์ โรงเรียนนาวังศึกษาวิช โรงเรียนฝั่งแดงวิทยาสรรค์ โรงเรียนกุดดินจี่พิทยาคม และโรงเรียนกุดสะเทียนวิทยาคาร เมื่อวัดจากผลการทดสอบระดับชาติโดยใช้ค่าเฉลี่ยของโรงเรียนเป็นมาตรฐาน
ไอพุตที่ 1
ไอพุตที่ 1 เป็นสมเด็จพระราชินีแห่งอียิปต์ซึ่งเป็นธิดาของฟาโรห์อูนัส เป็นฟาโรห์พระองค์สุดท้ายของราชวงศ์ที่ห้าของอียิปต์ เธอได้สมรสกับฟาโรห์เตติ ซึ่งฟาโรห์พระองค์แรกของราชวงศ์ที่หกของอียิปต์ และมีบุตรชายคือฟาโรห์เปปิที่ 1
สตาร์เอนเตอร์เทนเมนต์อวอร์ดส 2002 ครั้งที่ 1
สตาร์เอนเตอร์เทนเมนต์อวอร์ดส 2002 ครั้งที่ 1 () หรือรางวัลผลงานบันเทิงยอดเยี่ยม ประจำปี พ.ศ. 2544 คืองานจัดประกาศผลรางวัลผลงานบันเทิงยอดเยี่ยม ประจำปีพ.ศ. 2544 จัดโดย สมาคมนักข่าวบันเทิงแห่งประเทศไทย ซึ่งปีนี้จัดงานเป็นปีแรก (ปีนี้ใช้ปีที่จัดงาน (2002) เป็นชื่องาน แต่ในครั้งต่อๆ มา จะใช้ปีที่พิจารณาผลงานเข้าชิงเป็นชื่องาน อย่างเช่น สตาร์เอนเตอร์เทนเมนต์อวอร์ดส 2003 ใช้ชื่อปี 2003 เป็นชื่องาน แต่งานจัดในปี 2004) โดยงานในปีนี้ได้จัดขึ้นที่อาคารใหม่สวนอัมพรเมื่อวันที่ 18 เมษายน 2545 ณ ห้องบางกอก คอนเวนเชั่น เซ็นเตอร์ เซ็นทรัลพลาซ่า ลาดพร้าว ถ่ายทอดสดทางสถานีวิทยุโทรทัศน์กองทัพบกช่อง 5
นิท
นิท เป็นมเหสีของฟาโรห์อียิปต์โบราณ ซึ่งเป็นหนึ่งในพระมเหสีของฟาโรห์เปปิที่ 2 เนเฟอร์กาเร (ปกครองเมื่อ 2278-2184 ปีก่อนคริสตกาล) สมเด็จพระราชินีนิทถูกตั้งชื่อตามเทพธิดานิท ตามตำนานเทพปกรณัมอียิปต์
ไอพุตที่ 2
ไอพุตที่ 2 เป็นมเหสีของฟาโรห์อียิปต์โบราณของราชวงศ์ที่หก และยังเป็นน้องสาวและมเหสีของฟาโรห์เปปิที่ 2 เนเฟอร์กาเร
อังค์เซนเปปิที่ 4
อังค์เซนเปปิที่ 4 เป็นพระมเหสีของฟาโรห์อียิปต์โบราณ เป็นพระมเหสีของฟาโรห์เปปิที่ 2 เนเฟอร์กาเร ของราชวงศ์ที่หก พระองค์เป็นมารดาของฟาโรห์ฟาโรห์เนเฟอร์เคาเรที่ 2
วอร์เกมส์ แมทช์
วอร์เกมส์ แมทช์ เป็นประเภทแมทช์การปล้ำที่ใช้ในสมัยยุคดั้งเดิมสมาคม National Wrestling Alliance (NWA) และภายหลังที่จัดขึ้นเป็นประจำทุกปีในสมาคม World Championship Wrestling (WCW) ในศึกเพย์-เพอร์-วิว เดือนประจำเดือนกันยายน ฟอลล์บราวล์ โดยกฎของแมทช์นี้จะต้องแบ่งทีมเป็น 2 ทีม ,3 ทีม,4 ทีมหรือมากกว่านั้น โดยนักมวยปล้ำที่ถูกล็อคกรงอยู่ภายในกรงเหล็กซึ่งประกอบด้วยกรงเหล็ก 2 กรง และ 2 เวที
แมทช์การปล้ำ วอร์เกมส์ ถูกสร้างสรรค์ขึ้นโดย ดัสตี โรดส์ ที่ได้รับแรงบันดาลใจจากการชมภาพยนตร์เรื่อง Mad Max Beyond Thunderdome ซึ่งถูกใช้เป็นครั้งแรกในการแข่งขันพิเศษสำหรับโฟร์ฮอร์สเมน การแข่งขัน WarGames จัดขึ้นครั้งแรกที่ The Omni ในแอตแลนตา ช่วงทัวร์ของเดอะเกรทอเมริกันแบช ของ NWA ปี 1987 ถูกเรียกว่า War Games: The Match Beyond
The real Sting only made a brief appearance in the match, entering and cleaning house on the nWo before departing (due to distrust on the part of his teammates) and not returning, giving the nWo a 4 on 3 advantage for the end of the match.
เป็นแมทช์ที่ไม่เกิดขึ้นอย่างเป็นทางการของ WarGames match
โปรวินเชียลลีก ฤดูกาล 2549
โปรวินเชียลลีก ฤดูกาล 2549 เป็นการแข่งขัน โปรลีก โดยประกอบด้วย 14 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์ โดยทีมชนะเลิศและรองชนะเลิศ จะได้เลื่อนชั้นไปเล่นใน ไทยลีก 2550 ส่วนทีมจังหวัด 2 อันดับสุดท้าย ตกชั้นไปแข่งขัน ไทยลีกดิวิชั่น 2 2550 เนื่องจากมีการรวมลีกเกิดขึ้น
ในฤดูกาลนี้ ฝ่ายจัดการแข่งขันได้มีมติที่จะทำการเปลื่ยนชื่อการแข่งขันเป็น โปรเฟสชั่นแนลลีก พร้อมกับได้ประกาศควบรวมลีก รวมเข้ากับ ไทยลีก โดยเชิญสโมสรสมาชิกของ สมาคมฟุตบอลแห่งประเทศไทย ในพระบรมราชูปถัมภ์ เข้าร่วมแข่งขัน โดยที่ทีมชนะเลิศและรองชนะเลิศจะได้สิทธิ์เลื่อนชั้นไปแข่งขัน ไทยลีก 2550 ส่วนทีมอันดับที่ 3 รองลงมา ถึงอันดับที่ 14 จะได้สิทธิ์เข้าแข่งขันใน ไทยลีกดิวิชั่น 1 2550 พร้อมกับทีมที่เลื่อนชั้นขึ้นมาจาก โปรลีก 2 2549 และทีมตกชั้นจะได้สิทธิ์เข้าแข่งขัน ไทยลีกดิวิชั่น 2 2550 โดยทีมชนะเลิศจะได้เงินรางวัล 10,000,000 บาท 
17 ประตู
16 ประตู
13 ประตู
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก
การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ที่จะตัดสินหา 11 ทีมได้ร่วมเข้ารอบอัตโนมัติโดยมี อิตาลี เป็นเจ้าภาพใน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบสุดท้าย (เจ้าภาพร่วมอื่นๆอย่าง ซานมารีโน จะไม่ได้เข้ารอบโดยอัตโนมัติ).
แมตช์รอบคัดเลือกจะลงเล่นตามวันที่มีภายใน ปฏิทินการแข่งขันนานาชาติฟีฟ่า.
การจับสลากสำหรับรอบคัดเลือกรอบแบ่งกลุ่มจะจัดขึ้นเมื่อวันที่ 26 มกราคม ค.ศ. 2017, 09:00 CET (), ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
หมายเหตุ
การจับสลากสำหรับรอบเพลย์ออฟจะจัดขึ้นในเดือนตุลาคม 2561 ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
ผู้ชนะเพลย์ออฟสองทีมจะได้สิทธิ์สำหรับ รอบสุดท้าย.
พีช (แก้ความกำกวม)
พีช สามารถหมายถึง
แบทเทิลรอยัล (มวยปล้ำอาชีพ)
แบทเทิลรอยัล () เป็นประเภทแมทช์การปล้ำทีมีคู่แข่งหลายคน ซึ่งนักมวยปล้ำจะถูกกำจัดจนกว่าจะมีผู้ชนะเพียงคนเดียว เริ่มต้นด้วยจำนวนผู้เข้าร่วมในเวที ผู้ที่ถูกกำจัดไปแล้วจะต้องผ่านเชือกเส้นที่ 3 และมีเท้าทั้งสองสัมผัสพื้น
แผนปล้นลัคกี้ โชคดีนะโลแกน
แผนปล้นลัคกี้ โชคดีนะโลแกน เป็นภาพยนตร์ตลกแนวโจรปล้นจากประเทศสหรัฐอเมริกา ออกฉายเมื่อปี 2017 กำกับโดย Steven Soderbergh ดัดแปลงจากบทต้นฉบับโดยนักเขียนบทมือใหม่ Rebecca Blunt โดย Soderbergh กำกับภาพยนตร์เรื่องนี้หลังจากละทิ้งงานกำกับภาพยนตร์ไปนาน และเป็นผู้จัดจำหน่ายภาพยนตร์เรื่องนี้ผ่านบริษัทของตัวเองคือ Fingerprint Releasing
หูชั้นกลางอักเสบ
หูชั้นกลางอักเสบ () คือกลุ่มของโรคที่เกิดมีการอักเสบขึ้นในหูชั้นกลาง แบ่งออกเป็นชนิดเฉียบพลันและชนิดเรื้อรัง หูชั้นกลางอักเสบเฉียบพลันมักเกิดขึ้นเมื่อมีการติดเชื้อเกิดขึ้นในทันที ส่วนใหญ่จะมีอาการปวดหูร่วมด้วย ในผู้ป่วยเด็กเล็กอาจแสดงอาการเป็นอาการชอบดึงหู ร้องไห้บ่อย นอนไม่หลับ อาจมีอาการกินได้น้อยหรือมีไข้ร่วมด้วยได้
เนเฟรูที่ 1
เนเฟรูที่ 1 (มีความหมายว่า "ความงาม") เป็นพระราชินีพระองค์แรกของราชวงศ์ที่สิบเอ็ด พระองค์เป็นพระมเหสีของฟาโรห์เมนทูโฮเตปที่หนึ่ง
สตรีโซเวียตในสงครามโลกครั้งที่สอง
สตรีชาวโซเวียตได้มีบทบาทสำคัญในสงครามโลกครั้งที่สอง (บนแนวรบด้านตะวันออก ซึ่งเป็นที่รู้จักกันในมหาสงครามของผู้รักชาติในสหภาพโซเวียต) ในขณะที่คนส่วนใหญ่ยังทำงานยุ่งอยู่กับโรงงานอุตสาหกรรม การขนส่ง การเกษตร และบทบาทของพลเรือนอื่นๆ การทำงานสองครั้งเพื่อจะได้ไม่ต้องไปเป็นทหารเกณฑ์ที่ออกไปสู้รบและเพิ่มผลิตอาวุธยุโธปกรณ์และอื่นๆแก่กองทัพ. ผู้หญิงจำนวนมากได้ทำหน้าที่ในกองทัพ ส่วนใหญ่อยู่ในหน่วยแพทย์.
มีผู้หญิงจำนวนกว่า 800,000 คนที่ทำหน้าที่ในกองกำลังโซเวียตในช่วงสงคราม ซึ่งเป็นจำนวนประมาณร้อยละ 3 ของบุคลากรทางทหารทั้งหมด.เกือบ 2 แสนนายได้รับมอบเครื่องอิสริยากรณ์และ 89 คนก็ได้รับเหรียญดาวทองของวีรชนแห่งสหภาพโซเวียต ในระหว่างที่บางคนทำหน้าที่เป็นนักบิน, พลซุ่มยิง, พลปืนกล, สมาชิกพลขับรถถัง, และ พลพรรค เช่นเดียวกันกับในบทบาทเสริม
ในช่วงแรก,เมื่อเยอรมนีได้รุกรานสหภาพโซเวียตเมื่อวันที่ 22 มิถุนายน ค.ศ. 1941 สตรีจำนวนนับพันที่ได้อาสาที่จะเข้าร่วมรบแต่กลับไม่ได้รับการเหลียวแล อย่างไรก็ตาม หลังจากการสูญเสียครั้งใหญ่ในการเผชิญหน้ากับปฏิบัติการบาร์บารอสซา.ทัศนคติได้ทำให้ต้องเปลี่ยนไปที่มั่นใจว่าผู้หญิงที่ต้องการจะออกรบนั้นจะมีบทบาทมากขึ้น ในช่วงแรกของสงคราม ด้วยเส้นทางที่รวดเร็วในการพัฒนาการทหารสำหรับผู้หญิงคือการทำหน้าที่ในหน่วยแพทย์และหน่วยกำลังเสริม.
ไออา
ไออาห์ มีความหมายว่า "ดวงจันทร์" เป็นมารดาของฟาโรห์และเป็นพระราชินีแห่งอียิปต์โบราณ เมื่อ 2060 ปีก่อนคริสตกาลในช่วงราชวงศ์ที่สิบเอ็ด (2134-1991 ปีก่อนคริสตกาล) เป็นธิดาของฟาโรห์อินโยเตฟที่หนึ่งและเป็นมารดาของฟาโรห์เมนทูโฮเตปที่สอง และพระองค์เป็นพระมเหสีของฟาโรห์อินโยเตฟที่สาม
เนเฟรูที่ 2
เนเฟรูที่ 2 เป็นพระมเหสีและน้องสาวของฟาโรห์เมนทูโฮเตปที่สอง ผู้ปกครองในสมัยราชวงศ์ที่สิบเอ็ด เมื่อประมาณ 2,000 ปีก่อนคริสตกาล
ปฏิบัติการสปริงอะเวคะนิง
ปฏิบัติการสปริงอเวเคนนิ่ง (Unternehmen Frühlingserwachen) เป็นปฏิบัติการการรุกครั้งสุดท้ายที่สำคัญของเยอรมันในสงครามโลกครั้งที่สอง.เกิดขึ้นในประเทศฮังการีบน (แนวรบด้านตะวันออก) การรุกครั้งนี้ได้ถูกเรียกในเยอรมนีว่า การรุกแพทเทนซี (Plattensee Offensive) และในสหภาพโซเวียตว่า ปฏิบัติการป้องกันบอลอโตน (Balaton Defensive Operation) (6 – 15 มีนาคม ค.ศ. 1945)
การรุกได้เริ่มต้นขึ้นด้วยความลับสุดยอด เมื่อวันที่ 6 มีนาคม ค.ศ. 1945 ด้วยการโจมตีที่ทะเลสาบบอลอโตน,พื้นที่รวมบางแห่งของแหล่งน้ำมันสำรองสุดท้ายที่จะมีประโยชน์ต่อฝ่ายอักษะ ปฏิบัติการนี้ได้เกี่ยวข้องกับหน่วยทหารเยอรมันจำนวนมากที่ได้ถอนกำลังจากความล้มเหลวของการรุกป่าอาร์แดนบน (แนวรบด้านตะวันตก) รวมทั้งกองทัพแพนเซอร์เอ็สเอ็สที่ 6 และหน่วยวัฟเฟิน-เอ็สเอ็สรองลงมา ปฏิบัติการครั้งนี้คือความล้มเหลวของเยอรมนี
ยุทธการที่เขาแทรนสดานูเบียน
ยุทธการที่เขาแทรนสดานูเบียน(ที่เป็นที่รู้จักกันในบัลแกเรียว่า "ปฏิบัติการดราวา")เป็นปฏิบัติการป้องกันของกองทัพบัลแกเรียที่หนึ่งในช่วงของการมีส่วนร่วมของบัลแกเรียในสงครามโลกครั้งที่สองเพื่อต่อกรกับกองทัพเยอรมัน เวร์มัคท์ที่กำลังพยายามจะเข้ายึดครองฝั่งแม่น้ำเหนือของแม่น้ำดราวา เป็นส่วนหนึ่งของปฏิบัติการสปริงอะเวคะนิง.
การสู้รบบนเขาแทรนสดานูเบียนได้ดำเนินต่อไป ตั้งแต่วันที่ 6 ถึง 21 มีนาคม ค.ศ. 1945. การโจมตีที่ล้มเหลวของเยอรมันในการบรรลุวัตถุประสงค์ของพวกเขาและถูกตีโต้กลับด้วยการรุกรานขนาดใหญ่ของโซเวียตจากพื้นที่ทะเลสาบบอลอโตนไปยังกรุงเวียนนา
กองพลยานเกราะเอ็สเอ็สที่ 5 &quot;ไวกิง&quot;
"ไวกิง"
กองพลยานเกราะเอ็สเอ็สที่ 5 "ไวกิง" () เป็นกองพลพันเซอร์(กองพลรถถัง)ซึ่งเป็นหนึ่งในสามสิบแปดกองพลของหน่วยวัฟเฟิน-เอ็สเอ็ส.ได้คัดเลือกจากทหารอาสาสมัครชาวต่างชาติในเดนมาร์ก นอร์เวย สวีเดน ฟินแลนด์ เอสโตเนีย เนเธอร์แลนด์ และเบลเยียมภายใต้การบังคับบัญชาของเจ้าหน้าที่ทหารเยอรมัน. ในช่วงสงครามโลกครั้งที่สอง กองพลนี้ได้ออกปฏิบัติการรบบนแนวรบด้านตะวันออก.ในช่วงปลายสงครามโลกครั้งที่สอง กองพลได้ยอมจำนนในเดือนพฤษภาคม ค.ศ. 1945 ต่อกองทัพสหรัฐในออสเตรีย.
กองเสรีบริติช
กองเสรีบริติช () เป็นหน่วยของวัฟเฟิน-เอ็สเอ็สในช่วงสงครามโลกครั้งที่สอง ประกอบด้วยทหารเชลยศึกชาวอังกฤษและอาณานิคมของสหราชอาณาจักรที่ได้รับการคัดเลือกโดยนาซี หน่วยแรกที่รู้จักกันในชื่อว่า หน่วยเซนต์จอร์จ จากการศึกษาโดยนักประวัติศาสตร์ชาวอังกฤษ Adrian Weale พบว่า หน่วยนี้มีเคยมีสมาชิกที่ระบุตัวตนได้เพียง 54 นายที่เข้าๆออกๆ บางนายอยู่ในหน่วยนี้เพียงไม่กี่วัน หน่วยนี้ไม่เคยมีสมาชิกในประจำการเกินกว่า 27 นาย
ใจบันดาลใจ
ใจบันดาลใจ () เป็นภาพยนตร์ดราม่าชีวประวัติ ฉายปี 2017 กำกับโดย Andy Serkis เขียนบทโดย William Nicholson นำแสดงโดย Andrew Garfield, Claire Foy, Hugh Bonneville, Tom Hollander, Ed Speleers และ Dean-Charles Chapman
2017 ดับเบิลยูดับเบิลยูอี ซุเปอร์สตาร์ เช็ก-อัพ
2017 ดับเบิลยูดับเบิลยูอี ซุเปอร์สตาร์ เช็ก-อัพ () เป็นการคัดพล (draft) ครั้งที่ 11 ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ ไลฟ์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์ และสแมคดาวน์ ไลฟ์ เมื่อวันที่ 10-11 เมษายน ค.ศ. 2017 ที่สนาม Nassau Veterans Memorial Coliseum, Uniondale, New York และสนาม TD Garden ,Boston, Massachusetts
ในศึกรอว์ (3 เมษายน ค.ศ. 2017) ประธาน WWE Vince McMahon ได้ประกาศให้มีการคัดพลในระหว่างวันที่ 10-11 เมษายน ทั้งในศึกรอว์ และสแมคดาวน์ ไลฟ์ โดยถูกใช้คำว่า ซุเปอร์สตาร์ เช็ก-อัพ แทน ดราฟท์ และเปลี่ยนแปลงรูปแบบการดราฟท์แบบดั้งเดิม โดยมีผู้จัดการทั่วไปของรอว์ Kurt Angle และผู้จัดการทั่วไปของสแมคดาวน์ ไลฟ์ Daniel Bryan เป็นผู้เลือกแลกเปลี่ยนนักมวยปล้ำมาอยู่ในค่ายของตนเอง
รายชื่อนักมวยปล้ำ และบุคลากรคนอื่นที่ถูกเช็ก-อัพไปอยู่ รอว์ ในวันที่ 10 เมษายน ค.ศ. 2017
รายชื่อนักมวยปล้ำ และบุคลากรคนอื่นที่ถูกเช็ก-อัพไปอยู่ สแมคดาวน์ ไลฟ์ ในวันที่ 11 เมษายน ค.ศ. 2017
สถาบันวิจัยเพื่อการลดอาวุธแห่งสหประชาชาติ
สถาบันวิจัยเพื่อการลดอาวุธแห่งสหประชาชาติ () ก่อตั้งขึ้นในปีพ.ศ. 2523 โดยสมัชชาแห่งสหประชาชาติเพื่อแจ้งให้รัฐและประชาคมโลกเกี่ยวกับคำถามเกี่ยวกับความมั่นคงระหว่างประเทศและเพื่อช่วยในการลดความรุนแรงเพื่ออำนวยความสะดวกในการพัฒนาความมั่นคงและการพัฒนาทางเศรษฐกิจและสังคมให้มากขึ้น
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 1
กลุ่ม 1 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เช็กเกีย, โครเอเชีย, กรีซ, มอลโดวา, เบลารุส และ ซานมารีโน. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560. กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 7 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เวลาคือ CET/CEST.
ว็อล์ฟราทซ์เฮาเซิน
ว็อล์ฟราทซ์เฮาเซิน () เป็นเมืองชนบทในส่วนภูมิภาคโอเบอร์ไบเอิร์น รัฐบาวาเรีย ประเทศเยอรมนี ตั้งอยู่ทางทิศใต้ของนครมิวนิกราว 37 กิโลเมตร เมืองนี้มีชื่อปรากฎในเอกสารครั้งแรกในปี ค.ศ. 1003 และจากการที่เมืองแห่งนี้ตั้งอยู่บนแม่น้ำลอยซัคและแม่น้ำอีชาร์ เมืองนี้จึงกลายเป็นทางผ่านของการขนส่งสินค้าทางเรือและกลายเป็นเมืองค้าขายตั้งแต่ปลายคริสต์ศตวรรษที่ 13 แม้กระทั่งในปัจจุบัน นักท่องเที่ยวยังสามารถนั่งเรือจากเมืองนี้ไปยังนครมิวนิกได้ ในช่วงสงครามโลกครั้งที่สอง บริเวณไม่ไกลจากเมืองแห่งนี้เป็นที่ตั้งของค่ายกักกันดาเคา ซึ่งเป็นค่ายกักกันนาซีแห่งแรกในเยอรมนี